ร้านทองค้านการซื้อขายโกลด์ ฟิวเจอร์ น้ำหนัก 10 บาท
นายจิตติ ตั้งสิทธิ์ภักดี นายกสมาคมค้าทองคำ เปิดเผยว่า วันที่ 16 ม.ค.นี้ ทางสมาคมค้าทองคำและชมรมผู้ค้าปลีกแห่งประเทศไทย จะร่วมกันหารือเพื่อกำหนดท่าทีคัดค้านการที่ตลาดอนุพันธ์ (TFEX) จะเปิดให้ซื้อขายสัญญาซื้อขายทองคำล่วงหน้า น้ำหนัก 10 บาทต่อสัญญา (Mini Gold future) ในวันที่ 8 ก.พ. 2553 โดยเบื้องต้นร้านค้าทองคำจาก 20 จังหวัดทั่วประเทศพร้อมเคลื่อนไหว ด้วยการขึ้นป้ายประท้วง รวมทั้งการประท้วงในรูปแบบต่าง ๆ หากทาง TFEX ยังเพิกเฉยต่อข้อเรียกร้อง โดยทางสมาคมฯ จะนัดหารือกับทาง TFEX เร็วๆ นี้ เพื่อขอให้มีการชะลอการซื้อขายสัญญาซื้อขายทองคำล่วงหน้า น้ำหนัก 10 บาทต่อสัญญา ออกไปอีก 1 ปี เพื่อศึกษาข้อดี และข้อเสียให้ชัดเจนก่อน และควรให้เวลาร้านค้าทองปรับตัวให้มากกว่านี้
7 ม.ค. 2553

นายจิตติ ตั้งสิทธิ์ภักดี นายกสมาคมค้าทองคำ เปิดเผยว่า วันที่ 16 ม.ค.นี้ ทางสมาคมค้าทองคำและชมรมผู้ค้าปลีกแห่งประเทศไทย จะร่วมกันหารือเพื่อกำหนดท่าทีคัดค้านการที่ตลาดอนุพันธ์ (TFEX) จะเปิดให้ซื้อขายสัญญาซื้อขายทองคำล่วงหน้า น้ำหนัก 10 บาทต่อสัญญา (Mini Gold future) ในวันที่ 8 ก.พ. 2553 โดยเบื้องต้นร้านค้าทองคำจาก 20 จังหวัดทั่วประเทศพร้อมเคลื่อนไหว ด้วยการขึ้นป้ายประท้วง รวมทั้งการประท้วงในรูปแบบต่าง ๆ หากทาง TFEX ยังเพิกเฉยต่อข้อเรียกร้อง โดยทางสมาคมฯ จะนัดหารือกับทาง TFEX เร็วๆ นี้ เพื่อขอให้มีการชะลอการซื้อขายสัญญาซื้อขายทองคำล่วงหน้า น้ำหนัก 10 บาทต่อสัญญา ออกไปอีก 1 ปี เพื่อศึกษาข้อดี และข้อเสียให้ชัดเจนก่อน และควรให้เวลาร้านค้าทองปรับตัวให้มากกว่านี้
นายจิตติ กล่าวว่า ที่ผ่านมาสมาคมค้าทองคำได้รับการร้องเรียนจากสมาชิก และร้านค้าทองในต่างจังหวัดเป็นจำนวนมากว่าได้รับผลกระทบจากการเปิดการซื้อขายสัญญาซื้อขายทองคำล่วงหน้าน้ำหนัก 50 บาทต่อสัญญา ทำให้จำนวนลูกค้าลดลงไปแล้ว 45 - 50% หากยังเปิดซื้อขายทองคำล่วงหน้า น้ำหนัก 10 บาทต่อสัญญา จำนวนประชาชนที่ซื้อทองคำจะลดลงอีกถึง 85% ส่งผลต่อร้านค้าทองกว่า 6,000 แห่ง และช่างทองต้องปิดตัวลงมากขึ้น รวมทั้งไม่ต้องการส่งเสริมให้มีการเก็งกำไรในทองคำง่ายจนเกินไป ซึ่งอาจจะเป็นความเสี่ยงให้กับนักลงทุนรายย่อย และไม่อยากให้มีปัญหาสังคมตามมา